***JANKO KERSNIK***

Pripovednik in politik Janko KERSNIK se je rodil na Brdem pri Lukovici leta 1852, umrl pa je leta 1897 v Ljubljani. Roman Rokovnjači je dokončal, ker je Jurčiča sredi dela prehitela smrt. Rokovnjačem so sledili romani Ciklamen, Agitator ter povest Jara gospoda, v katerih je opisal malomestno življenje. Kmečki svet je posebno preprličljivo predstavil v osmih kratkih pripovedih, ki so pozneje dobile skupno ime Kmetske slike. Kersnik je bil mojster v prikazovanju človekove duševnosti, še posebej kmečkih ljudi, ki omahujejo pod težo življenskih težav in krivičnega družbenega reda. Njegova pripovedna proza je nastajala v znamenju realističnih slogovnih značilnosti.

Kersnik je bil iz plemiško-uradniške družine. Osnovno šolo in gimnazijo je končal v Ljubljani, nato se je odločil za pravni študij, ki ga je začel na Dunaju, po enem letu pa nadaljeval v Gradcu. Po končanem študiju je bil pripravnik na finančnem uradu v Ljubljani. Ker mu je zelo ugajala notaraska usmeritev, je začel z notarsko prakso, in ko je napravil notarski izpit, je na Brdu prevzel notarske posle in ostal notar do konca življenja. S politiko se je ukvarjal že kot dijak (udeleževal se je dijaškega narodnega gibanja, in zato je imel v šoli težave); kmalu na to, ko je postal samostojni notar, je bil izvoljen za deželnega poslanca; bil je tudi lukoviški župan.